Euroopa Liidu Teataja L 009 , 15/01/2004 Lk 0027 - 0028



Euroopa Keskpanga otsus, 18. detsember 2003, riikide keskpankade protsentuaalsete osade kohta Euroopa Keskpanga kapitali märkimise aluses (EKP/2003/17) (2004/43/EÜ) EUROOPA KESKPANGA NÕUKOGU, võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikleid 29.3 ja 29.4, võttes arvesse Euroopa Keskpanga (EKP) üldnõukogu kaasabi vastavuses põhikirja artikli 47.2 neljanda taandega ning arvestades järgmist: (1) 1. detsembri 1998. aasta otsusega EKP/1998/13 keskpankade protsentuaalsete osade kohta Euroopa Keskpanga kapitalis [1] määrati riikide keskpankadele (RKPd) alates 1. juunist 1998 osakaalud EKP kapitali märkimise aluses (edaspidi vastavalt osakaalud kapitali märkimises ja kapitali märkimise alus). (2) Põhikirja artiklis 29.3 kohaselt on nõutav kapitali märkimise osakaalude korrigeerimine iga viie aasta järel pärast Euroopa Keskpankade Süsteemi asutamist analoogiliselt põhikirja artikli 29.1 sätetega. Korrigeeritud kapitali märkimise alust kohaldatakse alates korrigeerimise aastale järgneva aasta esimesest päevast. (3) Kooskõlas nõukogu 15. juuli 2003. aasta otsusega 2003/517/EÜ statistiliste andmete kohta, mida kasutatakse Euroopa Keskpanga kapitali märkimise aluse korrigeerimiseks, [2] edastas Euroopa Komisjon EKPle statistilised andmed, mida tuleb kasutada kapitali märkimise aluse korrigeerimise kindlaks määramisel. (4) EKP 2003. majandusaasta puhaskasum või -kahjum (kui on) tuleks määrata ja jaotada põhikirja artikli 33.1 lõike b ja artikli 33.2 kohaselt ja kooskõlas 31. detsembril 2003 kohaldatavatele kapitali märkimise osakaaludele. Sama tuleks kohaldada põhikirja artikli 32.1 kohase RKPde emissioonitulu eraldamise, EKP emissioonitulu jaotamise, EKP-le üle kantud välisvaluutareservidega samaväärsete RKPde nõuete tasustamise ja eurosüsteemisiseste ringluses olevate euro pangatähtede saldode tasustamise kohta, ON VASTU VÕTNUD KÄESOLEVA OTSUSE: Artikkel 1 Ümardamine Juhul kui Euroopa Komisjoni poolt kapitali märkimise aluse korrigeerimiseks antud läbi vaadatud statistiliste andmete tulemusel saadakse arvud, mis ei anna liitmisel 100 %, hüvitatakse vahe järgmiselt: (i) kui kogusumma on alla 100 %, lisatakse 0,0001 protsendipunkti tõusvas järjekorras, alustades väikseima(te)st osa(de)st, kuni jõutakse 100 protsendini; või (ii) kui kogusumma on üle 100 %, lahutatakse 0,0001 protsendipunkti langevas järjekorras, alustades suurima(te)st osa(de)st, kuni jõutakse 100 protsendini. Artikkel 2 Osakaalud kapitali märkimises Riikide keskpankadele põhikirja artiklis 29 nimetatud kapitali märkimise aluses määratud osakaal on alates 1. jaanuarist 2004 järgmine: — Nationale Bank van Belgiė/Banque Nationals de Belgique: | 2,8297 % | — Danmarks Nationalbank: | 1,7216 % | — Deutsche Bundesbank: | 23,4040 % | — Bank of Greece: | 2,1614 % | — Banco de Espaňa: | 8,7801 % | — Banque de France: | 16,5175 % | — Central Bank and Financial Services Authority of Ireland: | 1,0254 % | — Banca d'Italia: | 14,5726 % | — Banque centrale du Luxembourg: | 0,1708 % | — De Nederlandsche Bank: | 4,4323 % | — Österreichische Nationalbank: | 2,3019 % | — Banco de Portugal: | 2,0129 % | — Suomen Pankki: | 1,4298 % | — Sveriges Riksbank | 2,6636 % | — Bank of England | 15,9764 % | Artikkel 3 Lõpp- ja üleminekusätted 1. Otsus EKP/1998/13 tunnistatakse kehtetuks alates 1. jaanuarist 2004. 2. EKP puhaskasum või -kahjum (kui on), RKPde emissioonitulu, EKP emissioonitulu, EKPle üle kantud välisvaluutareservidega samaväärsete RKPde nõuete tasustamine ja eurosüsteemisiseste ringluses olevate euro pangatähtede saldode tasustamine seoses 2003. majandusaastaga tuleks määrata ja jaotada kooskõlas osakaaludele kapitali märkimises 31. detsembril 2003. 3. Käesolev otsus jõustub 19. detsembril 2003. 4. Käesolev otsus avaldatakse Euroopa Liidu Teatajas. Frankfurt Maini ääres, 18. detsember 2003 EKP nõukogu nimel Jean-Claude Trichet [1] EÜT L 125, 19.5.1999, lk 33. [2] ELT L 181, 19.7.2003, lk 43. --------------------------------------------------